|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 520 Αθήνα, 23/08/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την εταιρεία καθαρισμού «ΑΡΙΑΝΘΗ ΗΛΙΑ ΕΠΕ», για ακόμα μια **εκδικητική απόλυση**, αυτή τη φορά συναδέλφου που εργαζόταν στο νοσοκομείο ΣΩΤΗΡΙΑ.

Ο εργολάβος απέλυσε τον συνάδελφο λόγω της διεκδίκησης των μισθών τριμήνου και του επιδόματος αδείας που του οφείλονταν. Την Πέμπτη 18/8 επιστρέφοντας από την κανονική του άδεια, η εταιρεία δεν του επέτρεψε να εργαστεί. Μετά την καταγγελία του εργαζόμενου στην επιθεώρηση εργασίας η εταιρεία προέβη στην απόλυσή του.

Εντύπωση προκαλεί η αδιαφορία και η ανοχή της διοίκησης του νοσοκομείου ΣΩΤΗΡΙΑ.

Το ΕΚΑ απαιτεί την **άμεση επαναπρόσληψη του συναδέλφου.** Καλεί τα υπουργεία ΥΓΕΙΑΣ και ΕΡΓΑΣΙΑΣ να πάρουν θέση για την ομηρία που ζουν οι εργαζόμενοι του κλάδου, μπροστά στην ασυδοσία και την ανομία, που προκαλούν οι εργολαβικές εταιρίες και σε ΝΠΔΔ.

ΚΑΝΕΝΑΣ ΜΟΝΟΣ ΤΟΥ ΣΤΗΝ ΕΡΓΑΣΙΑΚΗ ΖΟΥΓΚΛΑ!

ΣΤΑΘΕΡΗ ΔΟΥΛΕΙΑ ΓΙΑ ΟΛΟΥΣ, ΜΕ ΑΞΙΟΠΡΕΠΕΙΑ!

**Το Δ.Σ.**